**8. NAPIREND**

**E L Ő T E R J E S Z T É S**

**Mindszentkálla Község Önkormányzata Képviselő-testületének**

**2019. április 17-i nyilvános ülésére.**

**Tárgy: Beszámoló az Önkormányzat részvételével működő társulások 2018. évi**

**tevékenységéről**

**Előterjesztő:** Németh László István, polgármester

**Előkészítette:** Horváth Hajnalka hatósági ügyintéző

**Jogszabállyal nem ellentétes**

**--------------------------- -----------------------------------**

**Előterjesztő Tóthné Titz Éva**

**jegyzőt helyettesítő aljegyző**

Tisztelt Képviselő-testület!

Magyarország helyi önkormányzatairól szóló 2011. évi CLXXXIX. törvény IV. fejezet 87.§ - 95.§-ig szabályozza a helyi önkormányzatok társulásairól szóló szabályokat. Többek között a társulás általános szabályait, - létrehozási, csatlakozási, kiválási, kizárási, megszűnési szabályokat – a társulási megállapodás alapvető szabályait, a társulás szervezetének és működésének a szabályait.

***„87. §*** *A helyi önkormányzatok képviselő-testületei megállapodhatnak abban, hogy egy vagy több önkormányzati feladat- és hatáskör, valamint a polgármester és a jegyző államigazgatási feladat- és hatáskörének hatékonyabb, célszerűbb ellátására jogi személyiséggel rendelkező társulást hoznak létre.*

### *A helyi önkormányzatok társulásának általános szabályai*

***88. §*** *(1) A társulást a helyi önkormányzatok képviselő-testületei írásbeli megállapodással hozzák létre. A megállapodást a polgármester írja alá.*

*(2) A társulásban részt vevő képviselő-testületek mindegyikének minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez.*

***89. §*** *(1) A társuláshoz csatlakozni naptári év első, abból kiválni naptári év utolsó napjával lehet, ha törvény vagy a társulási megállapodás másként nem rendelkezik.*

*(2) A társuláshoz való csatlakozásról és a kiválásról, ha törvény eltérően nem rendelkezik, legalább hat hónappal korábban, minősített többséggel kell dönteni. Erről a társulási tanácsot értesíteni kell.*

*(3) A társulási tanács minősített többséggel dönt a társulásból történő kizárásról.*

***90. §*** *(1) A társulás a feladatkörébe tartozó közszolgáltatások ellátására - jogszabályban meghatározottak szerint - költségvetési szervet, gazdálkodó szervezetet, nonprofit szervezetet és egyéb szervezetet alapíthat, kinevezi vezetőiket. A társulás olyan vállalkozásban vehet részt, amelyben felelőssége nem haladja meg vagyoni hozzájárulásának mértékét.*

*(2) A társulás működési költségeihez - a társulási megállapodás eltérő rendelkezése hiányában - a társulás tagjai az általuk képviselt települések lakosságszámának arányában hozzájárulnak.*

*(3) A társulás saját vagyonnal rendelkezhet.*

*(4) A társulás megszűnése, a társulásból történő kiválás, kizárás esetén - eltérő megállapodás hiányában - a társulás vagyonát a társulás azon tagjának kell visszaadni, amelyik azt a társulás rendelkezésére bocsátotta. Egyebekben a közös tulajdonra vonatkozó rendelkezéseket kell alkalmazni.*

*(5) A társulásból történő kiválás esetén a vagyontárgy társulási tag részére történő kiadását a társulási megállapodásban meghatározott időtartamra, de legfeljebb öt évre el lehet halasztani, ha annak természetben történő kiadása veszélyeztetné a társulás további működését. Ebben az esetben a kivált tagot - a társulással kötött szerződés alapján - használati díj illeti meg.*

***91. §*** *A társulás megszűnik:*

*a) ha a megállapodásban meghatározott időtartam eltelt, vagy törvényben szabályozott megszűnési feltétel megvalósult;*

*b) ha a társulás tagjai a 88. § (2) bekezdés szerinti többséggel azt elhatározzák;*

*c) a törvény erejénél fogva;*

*d) a bíróság jogerős döntése alapján.*

***92. §***[***80***](http://net.jogtar.hu/jr/gen/hjegy_doc.cgi?docid=A1100189.TV#lbj79id4e52)*A helyi önkormányzatok képviselő-testületei között a társulások működése során felmerülő vitás kérdésekben a közigazgatási és munkaügyi bíróság dönt. A társult önkormányzatok képviselő-testületei megállapodhatnak abban, hogy a vitás kérdésben bármelyik képviselő-testület kérheti a megállapodásban megjelölt önkormányzati érdekszövetség által felkért tagokból álló egyeztető bizottság állásfoglalását, továbbá abban, hogy a kereset benyújtása előtt a képviselő-testület kéri az egyeztető bizottság állásfoglalását.*

### *A társulási megállapodás alapvető szabályai*

***93. §*** *A társulási megállapodás tartalmazza:*

*1. a társulás nevét, székhelyét;*

*2. a társulás tagjainak nevét, székhelyét, képviselőjét;*

*3. a társuláshoz tartozó települések lakosságszámát;*

*4. a társulás által ellátott feladat- és hatásköröket;*

*5. a társulás döntéshozó szervét, döntéshozó szervének tagjait megillető szavazatarányt;*

*6. a döntéshozatalának módját, a minősített döntéshozatal eseteit;*

*7. a közös fenntartású intézmények megnevezését;*

*8. a társulás fenntartásával, működtetésével kapcsolatosan az egyes képviselő-testületek pénzügyi hozzájárulásának mértékét, teljesítésének módját;*

*9. a társulás tagjai által vállalt pénzügyi hozzájárulás nem teljesítése esetén irányadó eljárást (a társulás döntésétől függően a társulás tagjai részéről a pénzforgalmi szolgáltatójuknak adott, a beszedési megbízás teljesítésére vonatkozó hozzájárulását, felhatalmazó nyilatkozatát, amely alapján a társulás beszedési megbízást nyújthat be a pénzforgalmi szolgáltatóhoz);*

*10. a társulás vagyonát és a vagyonátadás feltételeit, a tulajdonosi jogok és kötelezettségek gyakorlásának rendjét;*

*11. intézmény közös alapítása esetén az alapítói jogok gyakorlására vonatkozó részletes rendelkezéseket;*

*12. a társulás általános rendjétől eltérő (nem minden tag részére, vagy a tag által saját intézménye útján más tagok részére történő) feladatellátás módját;*

*13. a társulás szolgáltatásai igénybevételének a társulás által meghatározott feltételeit;*

*14. a társulás működéséről évente legalább egy alkalommal történő beszámolás kötelezettségét;*

*15. a társulás működésének ellenőrzési rendjét;*

*16. a megállapodás módosításának feltételeit;*

*17. a társulásból történő kiválás és kizárás feltételeit;*

*18. a társulás megszűnése esetén a tagok egymással való elszámolásának kötelezettségét, módját;*

*19. azt, amiben a képviselő-testületek megállapodtak.*

### *A társulás szervezete és működése*

***94. §*** *(1) Az önkormányzati társulás döntéshozó szerve a társulási tanács.*

*(2) A társulási tanácsot a társult önkormányzatok képviselő-testületei által delegált tagok alkotják, akik a megállapodásban meghatározott számú szavazattal rendelkeznek.*

*(3) A társulási tanács döntését határozattal hozza.*

*(4) A társulási tanács akkor határozatképes, ha ülésén a megállapodásban meghatározott számú, de legalább a szavazatok felével rendelkező képviselő jelen van. A javaslat elfogadásához a megállapodásban meghatározott számú, de legalább annyi képviselő igen szavazata szükséges, amely meghaladja a jelen lévő képviselők szavazatainak több mint a felét.*

*(5) A tíznél több tagból álló önkormányzati társulás társulási tanácsának érvényes döntéséhez a megállapodásban meghatározott számú, de legalább annyi tag igen szavazata szükséges, amely meghaladja a jelen lévő tagok szavazatainak a felét és az általuk képviselt települések lakosságszámának egyharmadát.*

*(6) A megállapodásban meghatározott döntéshez minősített többség szükséges.*

*(7) A minősített többséghez a megállapodásban meghatározott számú, de legalább annyi tag igen szavazata szükséges, amely eléri a társulásban részt vevő tagok szavazatának több mint felét és az általuk képviselt települések lakosságszámának a felét.*

*(8) A döntéshozatali eljárás egyéb szabályairól - beleértve a szavazatarányok és a költségek viselésének kérdését is - a társulás tagjai a társulási megállapodás keretében szabadon döntenek. Törvény vagy a társulási megállapodás eltérő rendelkezésének hiányában a társulás minden tagját egy szavazat illeti meg.*

***95. §*** *(1) A társulási tanács tagjai közül elnököt választ, alelnököt választhat. Együttes akadályoztatásuk esetén a tanács ülését a korelnök hívja össze és vezeti.*

*(2) A társulási tanács döntéseinek előkészítése, végrehajtásuk szervezése érdekében bizottságokat alakíthat.*

*(3) A társulási tanács és a bizottságok működésére egyebekben a képviselő-testületre és az önkormányzati bizottságokra vonatkozó szabályokat kell megfelelően alkalmazni.*

*(4) A társulási tanács munkaszervezeti feladatait (döntések előkészítése, végrehajtás szervezése) eltérő megállapodás hiányában a társulás székhelyének polgármesteri hivatala látja el.*

*(5) A társulási tanács ülésén a társult önkormányzatok jegyzői tanácskozási joggal részt vehetnek”*

**Mindszentkálla település** 2018. évben a következő 3 önkormányzati társulásban vett részt.

- Köveskál és Térsége Óvoda Társulás, mint tag település

- Szentbékkálla és Mindszentkálla Szennyvíz Társulás, mint tag település

- Tapolca Környéki Önkormányzati Társulás, mint tag település

**Köveskál és Térsége Óvoda Társulás**

A társulás célja az óvodai neveléssel és oktatással összefüggő kötelezettségek ellátása, financiális hátterének biztosítása. Az óvodában a munkaerő kihasználtság jobbá válása, az egy gyermekre eső fajlagos költségek csökkenése.

A társulásnak 4 tagja van: Köveskál, Balatonhenye, Mindszentkálla, Szentbékkálla

A Társulási megállapodás 14. pontja szabályozza a Társulás működéséről szóló beszámolási kötelezettséget. Ennek keretében a társulásban résztvevő önkormányzatok polgármestere a saját képviselő-testületének évenként, a költségvetési éves beszámoló keretében ad számot a társulás tevékenységéről, a pénzügyi helyzetéről, a társulási cél megvalósulásáról.

A társulás 2018. évben összesen 5 alkalommal ülésezett.

Az ülések napirendi pontjai a jogszabály által kötelezően megtárgyalandó előterjesztéseket tartalmazták:

**2018. február 16-i társulási ülés:**

Napirend:

1. Köveskál és Térsége Óvoda Társulás és a Köveskáli Közös Fenntartású Napközi-otthonos Óvoda 2018. évi költségvetési terve  
   Előterjesztő: Dr. Varró Gábor Társulási Tanács Elnöke
2. A 2018. évi közbeszerzési terv elfogadása  
   Előterjesztő: Dr. Varró Gábor Társulási Tanács Elnöke
3. Köveskál Óvoda általános felvételi időpontjának, nevelési évben indítható csoportok számának és a nyári zárva tartás időpontjának meghatározása, a nyári zárva tartás idejére megállapodás megkötése, kötelező felvételi körzet megállapítása, továbbképzési terv elfogadása  
   Előterjesztő: Dr. Varró Gábor Társulási Tanács Elnöke
4. Óvodai térítési díj emelésről döntés, illetve a térítési díjra vonatkozó rendelet tervezet jóváhagyása, valamint a vállalkozási szerződés módosítása  
   Előterjesztő: Dr. Varró Gábor Társulási Tanács Elnöke
5. Köveskál Óvoda továbbképzési program, beiskolázási terv jóváhagyása (2018-2023)  
   Előterjesztő: Dr. Varró Gábor Társulási Tanács Elnöke

**2018. május 14 -i társulási ülés:**

Napirend

1. Köveskál és Térsége Óvoda Társulás 2017. évi költségvetésének módosítása  
   Előterjesztő: Dr. Varró Gábor Társulási Tanács Elnöke
2. Köveskál és Térsége Óvoda Társulás 2017. évi zárszámadása  
   Előterjesztő: Dr. Varró Gábor Társulási Tanács Elnöke

**2018. július 17-i társulási ülés:**

Napirend:

1. Óvodában nyújtott gyermekétkeztetés térítési díjáról szóló 9/2013.(VIII. 14.) önkormányzati rendelet hatályon kívül helyezése, új rendelet elfogadása

Előterjesztő: Dr. Varró Gábor elnök

1. Köveskál és Térsége Óvoda Társulás társulási megállapodás módosítása

Előterjesztő: Dr. Varró Gábor elnök

**2018. szeptember 24-i társulási ülés:**

Napirend:

1. Köveskál és Térsége Óvoda Társulás 2018. évi költségvetésének módosítása

Előterjesztő: Dr. Varró Gábor elnök

1. Köveskáli Közös Fenntartású Napközi-otthonos Óvoda óvodavezetői beszámolója a 2017/2018. nevelési évről

Előterjesztő: Kötéljártóné Kálmán Katalin óvodavezető

1. Köveskáli Közös Fenntartású Napközi-otthonos Óvoda óvodavezetői munkaterve 2018/2019. nevelési évre

Előterjesztő: Kötéljártóné Kálmán Katalin óvodavezető

1. Gyermekétkeztetésről szóló vállalkozási szerződés módosítása

Óvodában nyújtott gyermekétkeztetés térítési díjáról szóló önkormányzati rendelet módosításának jóváhagyása

Előterjesztő: Dr. Varró Gábor elnök

1. Honvédelmi intézkedési terv elfogadása

Előterjesztő: Kötéljártóné Kálmán Katalin óvodavezető

1. Köveskáli Közös Fenntartású Napközi-otthonos Óvoda pedagógiai programjának elfogadása   
   Előterjesztő: Kötéljártóné Kálmán Katalin óvodavezető

**2018. november 22-i társulási ülés:**

Napirend:

1. Köveskál és Térsége Óvoda Társulás 2018. évi költségvetésének módosítása Előterjesztő: Dr. Varró Gábor Társulási Tanács Elnöke

A Társulás pénzügyi helyzetét mutatja egyrészt a Társulás által fenntartott intézmény pénzügyi helyzete, másrészt maga a Társulás pénzügyi helyzete. Ennek figyelembe vételével fogadja el a Társulási Tanács mind a költségvetést, mind a zárszámadást határozati formában.

A Társulási Tanács a 2018. évre is elfogadta mind a Társulás, mind az általa fenntartott intézmény (Óvoda) költségvetését, valamint a 2018. évről szóló zárszámadást.

A Köveskál és Térsége Óvodai Intézményfenntartó Társulás önálló költségvetéssel rendelkezik.

Az állami támogatást Köveskál Község Önkormányzata igényelte le és utalja át a Társulás számlájára, de az önkormányzati pénzeszköz átadásokat az egyes települések a társulás részére utalják át.

Az Óvoda éves költségvetésének forrását, az állami támogatás és a társulásban lévő önkormányzatok által átadott pénzeszközök alkotják. 2018-as évre vonatkozó állami támogatás 14.002.700Ft az óvodai nevelésre vonatkozóan. Mértéke nőtt az előző évhez képest, melyet indokol a gyereklétszám növekedése. A gyermekétkezetés normatív támogatása 2018-ban szintén a gyermeklétszám növekedése miatt emelkedett, azonban ez már nem fedi le a teljes étkeztetési feladatokat az önkormányzatoknak is hozzá kell járulniuk.(3.109.420.-)

Az óvoda intézmény egy óvodása nem a fenntartó önkormányzatok településén állandó lakos. Az állami támogatást megkapjuk utánuk, de a rezsi költség felosztásánál szereplő létszámba nem tartoznak bele.

A központi költségvetésből az óvodai nevelés feladatához 2018.évben az alábbi jogcímek szerint kap a székhely szerinti önkormányzat állami támogatást:

Óvónők elismert létszáma utáni bér és járulék támogatása

2 fő 10.163.700 Ft

Óvodai segítők elismert létszáma utáni bér és járulék támogatása

1 fő 2.205.000 Ft

Óvodai működés általános támogatása

20 fő óvodás után 1.634.000 Ft

Gyermekétkeztetés támogatása 3.109.420 Ft

A költségvetés tartalmazza a Közös Fenntartású Napközi- Otthonos Óvoda intézmény 2018. évi működéséhez a személyi juttatásokat, munkaadókat terhelő járulékokat, dologi kiadásokat, valamint a Társulás működésével kapcsolatos kiadásokat.

A személyi juttatások tervezésénél az óvónők illetményét a Köznevelésről szóló törvény alapján határoztuk meg, amik a „soros” előrelépés és a bérminimum változása miatt januárban is emelkedtek, a dajkák illetményét a bérminimum és a garantált bérminimum határozta meg. A dologi kiadások tervezésénél az előző évi teljesítési adatok jelentették a tervezés alapját. Betervezésre került a nyugdíjba vonuló 1 fő dolgozó jubileumi jutalma, illetve 11 nap szabadságmegváltása módosításként.

Az óvodás gyermekek étkeztetése vállalkozó segítségével történik. Az óvodai étkeztetés szakfeladaton csak a vásárolt étkeztetés (vásárolt élelmezés) költsége jelenik meg. A Köveskáli Közös Fenntartású Napközi Otthonos Óvodát 4 település (Köveskál, Balatonhenye, Szentbékkálla, Mindszentkálla) tartja fenn. A Társulás intézményében a 2018. évre beruházásként egy laptop beszerzését tervezzük.

A költségvetés tartalmaz több karbantartási feladatot (tisztasági festés), valamint kisebb anyagbeszerzéseket. A dologi beszerzések között 2 db kétrekeszes, zárható öltözőszekrény, 1 db számítógép monitor, 1db redőny az altatós csoport szobába tartalmaz. E feladatok nagymértékben hozzájárulnak az óvoda szakmai munka körülményeinek emeléséhez. Továbbra is szeretné fenntartani az óvoda megfelelő minőségű állagát: óvoda belső festéséhez anyag beszerzését tervezzük. AZ intézmény takarékos gazdálkodásra törekszik működése során.

Közös Fenntartású Napközi- Otthonos Óvoda kizárólag kötelező feladatokat lát.

A költségvetési szerv létszáma 4 fő közalkalmazott.

A közös fenntartásban lévő óvoda dolgozói törekednek a legtakarékosabb működésre, az előirányzatok megfontolt felhasználására.

A Társulás költségvetésében az óvoda működtetésére átvett és átadott pénzeszközök szerepelnek, valamint a bankszámlavezetés dologi kiadásai.

A Köveskáli Közös Fenntartású Napközi Otthonos Óvodát 4 település (Köveskál, Balatonhenye, Szentbékkálla, Mindszentkálla) tartja fenn. Az intézményünk az év során törekedett a minél takarékosabb, gazdaságosabb munkavégzésre.

A Társulási cél az óvodai neveléssel kapcsolatos feladatok hatékony ellátása. Az ellátási körzet négy településén a gyermeklétszám alacsony. Az óvoda fenntartása mindenképpen ezen települések összefogásával működtetett intézménnyel valósítható meg hatékonyan. Az óvoda minden igényt figyelembe véve, a gyermekek fejlődését szem előtt tartva, személyre szabottan, jó környezetben látta el feladatait.

**Szentbékkálla és Mindszentkálla Szennyvíz Társulás**

A társulás célja, hogy a települések szennyvízcsatorna hálózatának és szennyvíztisztító telepének fejlesztése érdekében, a Közép-Dunántúli Regionális Operatív Program keretében igényelhető az Európai Unió által társfinanszírozott projekt keretében kívánják a szennyvízelvezető és tisztító rendszert kialakítani és működtetni, valamint az ehhez szükséges gazdasági, pénzügyi és jogi előfeltételeket biztosítani.

A Társulásnak két tagja van: Szentbékkálla és Mindszentkálla települések.

Társulási ülés 2018. évben 3 alkalommal volt.

**2018. február 16-i nyilvános együttes ülés:**

Napirendi pontok:

1. Társulások 2018. évi költségvetésének elfogadása
2. Társulások 2018. évi közbeszerzési tervének elfogadása

**2018. május 15-i nyilvános ülés:**

Napirendi pontok:

1. Szentbékkálla és Mindszentkálla Szennyvíz Társulás 2017. évi költségvetésének

módosítása

1. Szentbékkálla és Mindszentkálla Szennyvíz Társulás 2017. évi zárszámadása

**2018. november 22-i nyilvános együttes ülés:**

Napirendi pontok:

1.) Szennyíz társulások 2018. évi költségvetésének módosítása

A Társulási ülések jegyzőkönyvei a 2018. évben is - a 15 napos határidőn belül - megküldésre kerültek a Veszprém Megyei Kormányhivatal részére.

**A Tapolca Környéki Önkormányzati Társulás Társulási Tanácsában végzett tevékenységről**

A Társulás célja:

Szervezeti keret biztosítása a települési önkormányzatok kapcsolat- és együttműködési rendszerének.

A helyi közügyek, valamint a helyben biztosítandó közfeladatok körében ellátandó önkormányzati feladat- és közszolgáltatási rendszer közös, illetve térségi rendszerének kialakítása, szervezése, összehangolása, működtetése, fejlesztése önkormányzati társulás keretében (térségi feladatellátás).

A feladatellátás feltétel- és forrásrendszerének koordinálása.

A Tapolca, Nyárfa u. 3. szám alatti, a társult önkormányzatok osztatlan közös tulajdonát képező irodaépület fenntartása, üzemeltetése.

A Tapolca Környéki Önkormányzati Társulás székhelye Lesenceistvánd település, a Társulási Tanács Elnöke Lesenceistvánd település polgármestere. A Társulás munkaszervezeti feladatait a Lesenceistvándi Közös Önkormányzati Hivatal látja el.

A Társulás 2018. év januárjában 30 tag településből állt, 2019. év január 1-ével a tagok száma 29 tagra csökkent, Lesencetomaj Község kilépése miatt.

A Társulási megállapodás 7.10. pontja szabályozza a beszámolási kötelezettséget:

A társulási tanácsba delegált képviselők évente legalább egy alkalommal beszámolnak képviselő- testületeiknek a társulás működéséről.

A Társulási Tanács munkáját 2018. évben is a Pénzügyi, - Ellenőrző, - és Szociális Bizottság segítette.

A Társulás által ellátott feladatok a következők:

**Szociális alapszolgáltatási feladatokon** belül:

- Szociális étkeztetés,

- Házi segítségnyújtás,

- Családsegítő és gyermekjóléti szolgáltatások,

- Támogató szolgálat.

**Egészségügyi alapellátás**:

- központi orvosi ügyelet megszervezése és fenntartása.

Ezen feladatok ellátására a Balaton-felvidéki Szociális és Gyermekjóléti Szolgálatot tartja fenn, mely 2015-ben átalakult: Balaton-felvidéki Szociális, Gyermekjóléti és Háziorvosi Ügyeleti Szolgálatra

**Épületüzemeltetési, épület-fenntartási feladatok.**

Tapolca, Nyárfa u. 3. szám alatti irodaépület.

-A Társulás térítésmentes használatában van

-A Társulás jogosult tartós és eseti bérbeadásra

Mindszentkálla Község Önkormányzata a Társulás által ellátott feladatok tekintetében érintett a szociális étkeztetés, házi segítségnyújtás, családsegítő és gyermekjóléti szolgáltatások, a központi orvosi ügyelet működtetés, valamint az épületüzemeltetés, épület-fenntartásra.

Társulásban végzett feladatok többsége települési szinten is megjelent, mivel a Társulásban résztvevő Képviselő-testületeknek döntésükkel kellett alátámasztani egy-egy kérdés eldöntését. Ilyen döntés a társulási megállapodás módosításának elfogadása is.

Társulásban végzett feladatok többsége települési szinten is megjelent, mivel a Társulásban résztvevő Képviselő-testületeknek döntésükkel kellett alátámasztani egy-egy kérdés eldöntését. Ilyen döntés a társulási megállapodás módosításának elfogadása is.

A Társulási Tanács 2018. évben a törvényi kötelezettségnek megfelelően ülésezett (2018. február 15., március 8., május 3., május 24., november 29., október 11.), elfogadta költségvetését, az előző év beszámolóját, mind a Társulás, mind az általa fenntartott költségvetési szerv vonatkozásában.

**2018. február 15-i nyilvános ülés:**

Napirend:

1. A Balaton-felvidéki Szociális, Gyermekjóléti és Háziorvosi Ügyeleti Szolgálat intézményvezetői állására pályázat kiírása
2. Az intézményi térítési díjak elfogadására javaslat
3. A Balaton-felvidéki Szociális, Gyermekjóléti és Háziorvosi Szolgálat 2018. évi költségvetésének elfogadására tett javaslat
4. A Tapolca Környéki Önkormányzati Társulás 2018. évi költségvetésének elfogadására javaslat
5. A Központi Háziorvosi ügyelet átszervezésére javaslat
6. A Balaton-felvidéki Szociális, Gyermekjóléti és Háziorvosi Szolgálat Szervezeti- és Működési Szabályzatának módosítására javaslat
7. Vegyes ügyek, bejelentések

**2018. március 8-i rendkívüli ülés:**

Napirend:

1. A Központi Háziorvosi Ügyelet átszervezésével kapcsolatos korábbi döntések visszavonására javaslat
2. A Balaton-felvidéki Szociális, Gyermekjóléti és Háziorvosi Ügyeleti Szolgálat 2018. évi költségvetésének elfogadása
3. Vegyes ügyek

**2018. május 3-i nyilvános ülés:**

Napirend:

1. A Balaton-felvidéki Szociális, Gyermekjóléti és Háziorvosi Ügyeleti Szolgálat intézményvezetői állására beérkezett pályázat elbírálása
2. Provident Pénzügyi Zrt. bérleti szerződésének felülvizsgálatára javaslat
3. Vegyes ügyek

**2018. május 24-i rendkívüli ülés:**

Napirend:

1. A Balaton-felvidéki Szociális, Gyermekjóléti és Háziorvosi Ügyeleti Szolgálat 2017. évi költségvetésének 2. számú módosítása
2. A Tapolca Környéki Önkormányzati Társulás fenntartásában működő Balaton-felvidéki Szociális, Gyermekjóléti és Háziorvosi Szolgálat 2017. évi zárszámadásának elfogadására tett javaslat
3. A Tapolca Környéki Önkormányzati Társulás 2017. évi költségvetésének 2. számú módosítása
4. A Tapolca Környéki Önkormányzati Társulás 2017. évi zárszámadásának elfogadására tett javaslat
5. Vegyes ügyek, tájékoztatók

**2018. október 11-i rendkívüli ülés:**

Napirend:

1. A Tapolca Környéki Önkormányzati Társulás társulási megállapodásának módosítására tett javaslat (Lesencetomaj Község kilépése)
2. A Balaton-felvidéki Szociális, Gyermekjóléti és Háziorvosi Ügyeleti Szolgálat alapító okiratának módosítására tett javaslat
3. A Balaton-felvidéki Szociális, Gyermekjóléti és Háziorvosi Ügyeleti Szolgálat Szervezeti és Működési Szabályzatának módosítására javaslat
4. A Balaton-felvidéki Szociális, Gyermekjóléti és Háziorvosi Ügyeleti Szolgálat szakmai programjának módosítására javaslat
5. Tájékoztató a legutóbbi ülés óta történt fontosabb eseményekről

**2018. november 29-i nyilvános ülés:**

Napirend:

1. A Társulási Tanács 29/2018. (X.11.) T.T., 30/2018. (X.11.) T.T., 31/2018. (X.11.) T.T. számú határozatainak visszavonására tett javaslat (Balaton-felvidéki Szociális, Gyermekjóléti és Háziorvosi Ügyeleti Szolgálat Sz.M.Sz-ének módosításáról szóló határozatok)
2. A Balaton-felvidéki Szociális, Gyermekjóléti és Háziorvosi Ügyeleti Szolgálat 2017. évi szakmai tevékenységéről szóló beszámoló készítése (Háziorvosi Ügyeleti Szolgálat)

A feladat ellátás vonatkozásában a 2015. évben jogszabályváltozás miatt átszervezésre kerültek a feladatok.

Az Szt. 2015. január 1-től már előírta, hogy családsegítés csak gyermekjóléti szolgáltatással egy szolgáltató keretében hozható létre. A gyermekjóléti szolgáltatás megerősítése irányába a családsegítés csak gyermekjóléti szolgáltatással integráltan – egy szervezeti és szakmai egységben – működhet: települési szinten a család- és gyermekjóléti szolgálat, járási szinten a család- és gyermekjóléti központ keretében. Ezen feladatokat, - nyilvántartásba való bejegyzések lefolytatása stb.-, az új rendelkezés hatályba lépésének időpontjáig 2016. január 1-ig kellett elvégezni a szolgáltatónak.

A Tapolca Környéki Önkormányzati Társulás látja el továbbra is azon feladatokat, mely a hatékonyság és eredményesség tekintetében szükségessé teszik, hogy nagyobb területi lefedettséggel és szélesebb körben kerüljenek megoldásra.

Kérem a Tisztelt Képviselő-testületet, hogy beszámolómat elfogadni szíveskedjen.

***Határozati javaslat:***

**MINDSZENTKÁLLA KÖZSÉG ÖNKORMÁNYZATA   
KÉPVISELŐ-TESTÜLETÉNEK**

**…/2019. (…) HATÁROZATA**

***az Önkormányzat részvételével működő társulások 2018. évi tevékenységéről szóló***

***beszámoló elfogadásáról***

**Mindszentkálla Község Önkormányzata Képviselő-testülete az önkormányzati társulások 2018. évi munkájáról készült beszámolót tudomásul veszi, és elfogadja.**